open-index/open-wikipedia-markdown huggingface dataset:
Ρικάρδο Μαρτινέλι

Ο **Ρικάρδο Μαρτινέλι** (ισπανικά: *Ricardo Alberto Martinelli Berrocal*, 1952 - ) είναι πολιτικός από τον Παναμά και πρώην πρόεδρος της χώρας, έπειτα από τη νίκη του στις προεδρικές εκλογές του 2009. Είναι επίσης επιχειρηματίας και ανήκει στο κόμμα Δημοκρατική Αλλαγή.

## Πρώτα χρόνια
Γεννήθηκε στην Πόλη του Παναμά στις 11 Μαρτίου του 1952. Είναι γιος του Ρικάρντο Μαρτινέλι Παρντίνι, ιταλικής καταγωγής, και της Γκλόρια Μπερροκάλ.   Ολοκλήρωσε τη δευτεροβάθμιά του εκπαίδευση στην στρατιωτική ακαδημία του Στόντον, στη Βιρτζίνια των ΗΠΑ..  Έχει τίτλο μπάτσελορ στη Διοίκηση Επιχειρήσεων από το πανεπιστήμιο του Αρκάνσας και μάστερ στον ίδιο τομέα από το INCAE Business School.  Είναι παντρεμένος με την Μάρτα Λινάρες και έχουν τρία παιδιά: τον Ρικάρδο, τον Λουίς Ενρίκε και την Καρολίνα.

## Επιχειρηματική καριέρα
Σήμερα είναι διευθυντής της μεγαλύτερης αλυσίδας σούπερ μάρκετ του Παναμά, της Súper 99.  Είναι επίσης πρόεδρος δύο ακόμα εταιρειών και κατέχει διευθυντικές θέσεις σε τουλάχιστον οκτώ ακόμα εταιρείες.

## Πολιτική καριέρα
Επί προεδρίας του Μπαγιαδάρες, ο Μαρτινέλι ήταν διευθυντής αρμόδιος για την Κοινωνική Ασφάλεια την περίοδο από το  1994 ως το 1996. Από το Σεπτέμβριο του 1999 ως τον Ιανουάριο του 2003 ήταν επικεφαλής του διευθυντικού συμβουλίου για τη Διώρυγα του Παναμά και αρμόδιος υπουργός για θέματα της Διώρυγας.

Ο Μαρτινέλι, περιγράφεται ως δεξιός από το BBC και είναι αρχηγός του κόμματος Δημοκρατική Αλλαγή , το οποίο ιδρύθηκε το Μάιο του 1998. Κατά τις εκλογές του 2004 ήταν πρόεδρος του κόμματος και υποψήφιος για το προεδρικό αξίωμα. Ωστόσο, στις γενικές εκλογές εκείνης της χρονιάς το κόμμα του έλαβε μόλις το 5% των ψήφων.

Παραμένοντας πρόεδρος του κόμματος, έλαβε εκ νέου το χρίσμα για τις προεδρικές εκλογές του 2009. Έκανε υποσχέσεις για καταπολέμηση της διαφθοράς και μείωση της εγκληματικότητας, δαπανώντας το ποσό των 35 εκατ. δολαρίων ΗΠΑ για την προώθηση της υποψηφιότητάς του.  Ήταν ο επικρατέστερος για τη νίκη στις εκλογές, καθώς οι δημοσκοπήσεις του έδιναν διψήφιο ποσοστό έναντι του συνασπισμού του Δημοκρατικού Επαναστατικού Κόμματος- Λαϊκού Κόμματος, του οποίου υποψήφια ήταν η Μπαλμπίνα Ερρέρα.  Ο Μαρτινέλι υποστηρίχθηκε από τον συνασπισμό κομμάτων με την ονομασία Συμμαχία για την Αλλαγή, ο οποίος, εκτός από το κόμμα Δημοκρατική Αλλαγή, περιλαμβάνει το Κόμμα Παναμενίστα, το Εθνικιστικό Ρεπουμπλικανικό Κίνημα των Φιλελευθέρων και το Πατριωτικό Ενωτικό Κόμμα.

Το 2004 ο Μαρτινέλι ίδρυσε φιλανθρωπικό ίδρυμα, το οποίο φέρει το όνομά του.

## Εκλογή στην προεδρία
Στις 3 Μαΐου του 2009 διεξήχθησαν οι γενικές εκλογές και ο Μαρτινέλι κατάφερε σαρωτική νίκη, με περισσότερο από το 60% των ψήφων, έναντι γύρω στο 36% για την αντίπαλό του, Ερρέρα. Επρόκειτο για την μεγαλύτερη διαφορά σε εκλογικό αποτέλεσμα παρόμοιων εκλογών στη χώρα, από το 1989. Ο Μαρτινέλι ανέλαβε καθήκοντα την 1η Ιουλίου του 2009 και διαδέχθηκε τον σημερινό πρόεδρο, Μαρτίν Τορρίχος. Τον διαδέχθηκε στην προεδρία ο Χουάν Κάρλος Βαρέλα τον Ιούλιο του 2014.

## Παραπομπές


Κατηγορία:Πρόεδροι του Παναμά
Homo Hellenicus

**Homo Hellenicus** (Έλληνας Άνθρωπος) είναι τίτλος που απονέμεται σε προσωπικότητες από το διεθνή ακαδημαϊκό και πολιτικό χώρο, οι οποίες συμβάλλουν με τη ζωή και το έργο τους στη διάδοση και την εξάπλωση των αξιών του Ελληνισμού, ταυτότητα με εκείνες του ανθρωπισμού (ουμανισμού). Ο τελευταίος διανοούμενος, ο οποίος κατείχε τον τίτλο αυτόν, ήταν ο Γκαίτε (1793). Το Εθνικό και Καποδιστριακό Πανεπιστήμιο Αθηνών σε συνεργασία με το Δήμο Δελφών καθιέρωσαν την απονομή του συγκεκριμένου τίτλου, στο πλαίσιο των εκδηλώσεων προς τιμήν του Δελφικού Ιδεώδους.

Η απονομή του τίτλου, στη σύγχρονη εποχή, έγινε για πρώτη φορά, στο πλαίσιο των εκδηλώσεων του 3ου Θερινού Σχολείου Δελφών στις 22 Αυγούστου 2007. 

## Απονομές
### 2007
*Τάσσος Παπαδόπουλος - Πρόεδρος της Κυπριακής Δημοκρατίας
*Γεράσιμος Αρσένης - Βουλευτής, πρώην Υπουργός Εθν. Οικονομίας,  Εθνικής Παιδείας, Εθν. Αμύνης
*Γιάννης Ιωαννίδης - Προπονητής Καλαθοσφαίρισης, Βουλευτής Ελληνικού Κοινοβουλίου
*Δημήτρης Παπαϊωάννου - Δημιουργός, Σκηνοθέτης, Χορογράφος, Τελετάρχης Ολυμπιακών Αγώνων "Αθήνα 2004"
*Pujana Juan José Arza - Professor, Senador representante Parlamento Vasco
*Robert L. Fowler - Professor, Dean Faculty of Arts, University of Bristol
*Miguel Castillo Didier - Professor Extensión Facultad de Filosofía y Humanidades, Universidad de Chile
*Yoshiro Takano - Ομ. Καθηγητής Department of Physics, Yokohama National University, Japan

### 2008
*Βλαντίμιρ Πούτιν - Πρόεδρος Ρωσίας

### 2009
*Νικολά Σαρκοζί, πρόεδρος της Γαλλίας
*Ζακλίν ντε Ρομιγί, Γαλλίδα φιλόλογος, ακαδημαϊκός
*Σκοτ Μπόλτον, Director of the Space Sciences Department at Southwest Research Institute (SwRI), Principal Investigator for the Juno mission (NASA)

### 2015
• Σιμόν Λε Μπαρόν . (Simone Le Baron) Γαλλίδα συγγραφέας στα ελληνικά, φιλόσοφος. Η ιδεολογία της: ο Νεοφιλελληνισμός  

## Εξωτερικοί σύνδεσμοι
*http://benl.primedu.uoa.gr/conference/school_delphi_07.html
*http://benl.primedu.uoa.gr/conference/school_delphi_08.html
*http://benl.primedu.uoa.gr/conference/school_delphi_09.html
*https://web.archive.org/web/20141004203234/http://delphikiidea.gr/index.php
 

Κατηγορία:Βραβεία
Διάβολος της θάλασσας

thumb|right|Ο σκελετός του ζώου
**Διάβολος της θάλασσας** (αγγλ. devil fish ή horned ray, γαλλ. diable de la mer ή raie cornue) (Ζωολ.), είναι η κοινή ονομασία σαλαχιού τού μεσογειακού και ατλαντικού είδους Mobula mobular (οικογένεια Mobulidae). Λέγεται και «κερατάς». Η κοινή σε όλες σχεδόν τις γλώσσες ονομασία τους οφείλεται σε δύο παράλληλες αποφυάδες στο μπροστινό μέρος τού κεφαλιού, σαν κέρατα. Πρόκειται για προεκτάσεις των θωρακικών πτερυγίων και χρησιμεύουν για να σπρώχνουν προς το στόμα τη λεία τους: μικρά ψάρια, καρκινοειδή και μαλάκια. Ο πλατύς κορμός τους έχει μεγαλύτερο πλάτος παρά μήκος, τα μάτια και οι φυσητήρες είναι πλευρικοί, τα δόντια πολλά, μικρά, οξύληκτα και στα δύο σαγόνια. Η ουρά είναι σαν μαστίγιο, μακριά, λεία και εύκαμπτη στη βάση της υπάρχει ένα μεγάλο αγκάθι («κεντρί»).

Ο διάβολος είναι πελαγικό σαλάχι και φθάνει σε μέγεθος 5-6 μέτρα, συνήθως όμως είναι πολύ μικρότερο και ακίνδυνο για τον άνθρωπο, επειδή τρέφεται με μικρού μεγέθους λεία. Ζουν σε ολιγάριθμες ομάδες κοντά στην επιφάνεια• συνηθίζουν να πηδούν έξω από το νερό και να πέφτουν πάλι, με ισχυρό θόρυβο. Είναι ωοζωοτόκα και με τέτοια άλματα γεννούν το μικρό τους, το οποίο αναπτύσσεται μέσα στον ωαγωγό (μήτρα) της θηλυκιάς.

Εκτός από το κυρίως Μεσογειακό είδος (Μ. mobular) υπάρχουν και άλλα μικρότερα, όπως το Μ. olfersi των ατλαντικών ακτών των ΗΠΑ (μήκος 1 μέτρο, βάρος 25 κιλά) και το Μ. diabolis της Αυστραλίας, πλάτους μέχρι 60 εκατοστομέτρων. Το γένος Κερατοβατίς (Cerotobatis) διαφέρει από το γένος Mobula, γιατί φέρει δόντια μόνο στο κάτω σαγόνι. 

## Δείτε επίσης
*Σαλάχι

## Πηγές
*Εγκυκλοπαίδεια Πάπυρος Larouse Brittanica

Κατηγορία:Μυλιοβατόμορφα
Αύγουστος Κρογκ

Ο **Αύγουστος Κρογκ** (*Schack August Steenberg Krogh*, 15 Νοεμβρίου 1874 – 13 Σεπτεμβρίου 1949) ήταν Δανός καθηγητής στο Τμήμα Ζωοφυσιολογίας του Πανεπιστημίου της Κοπεγχάγης. Σ' αυτόν ανήκει μία από τις τέσσερις βασικές αρχές της φυσιολογίας. Η αρχή του Κρογκ, όπως ονομάζεται, αναφέρει ότι για κάθε φυσιολογικό φαινόμενο υπάρχει ένα πειραματόζωο επιλογής, δηλαδή ένα πειραματόζωο με συγκριτικό πλεονέκτημα έναντι όλων των άλλων για την ευκολότερη μελέτη του συγκεκριμένου φαινομένου.

## Παραπομπές


## Εξωτερικοί σύνδεσμοι
* August Krogh Biography
* Βραβεία Νόμπελ - Βιογραφία

Κατηγορία:Δανοί βιολόγοι
Κατηγορία:Φυσιολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Α.Ε.Ο. Πρωτέας Βούλας

Ο **Αθλητικός Εκπολιτιστικός Όμιλος Πρωτέας Βούλας** είναι ελληνικό αθλητικό σωματείο που δραστηριοποιείται στην περιοχή της Βούλας, στην Αθήνα. Οι αθλητές του αγωνίζονται με χρώματα το σκούρο μπλε και το κόκκινο. Επίσημο έτος ίδρυσής του είναι το 1980 και δραστηριοποείται αποκλειστικά στο χώρο της καλαθοσφαίρισης. Χρησιμοποιεί ως έδρα το Κλειστό Γυμναστήριο Βούλας «Γεώργιος Γεννηματάς», χωρητικότητας 190 θεατών.

## Ίδρυση
Το πρώτο τμήμα καλαθοσφαίρισης του Πρωτέα Βούλας δημιουργήθηκε το 1980 στην περιοχή του Πανοράματος Βούλας. Μετά τη δημιουργία ανοικτού γηπέδου στο Αθλητικό Κέντρο της Βούλας στην οδό Βασιλέως Παύλου, ο σύλλογος μετέφερε τις δραστηριότητές του στην περιοχή της Κάτω Βούλας. Από το 1997 έδρα του είναι το Κλειστό Γυμναστήριο Βούλας «Γεώργιος Γεννηματάς».

Τα τμήματα του Πρωτέα υπάγονταν αρχικά στη δικαιοδοσία της Ε.Σ.Κ. Αττικής και από το καλοκαίρι του 1995 πέρασαν στο δυναμικό της νεοσύστατης Ε.Σ.Κ. Νότιας Αττικής.

## Τμήμα καλαθοσφαίρισης ανδρών

Το τμήμα ανδρικής καλαθοσφαίρισης ήταν το πρώτο που λειτούργησε ταυτόχρονα με την ίδρυση του συλλόγου. Μετά από δραστηριότητα 35 ετών στα γήπεδα της Αττικής, κατάφερε να περάσει για πρώτη φορά το κατώφλι των εθνικών κατηγοριών το καλοκαίρι του 2015. Την επόμενη άνοιξη κατέκτησε και το πρώτο του πανελλαδικό τίτλο, αυτό του Πρωταθλητή Γ' Εθνικής.

## Τμήμα καλαθοσφαίρισης γυναικών

Το τμήμα γυναικείας καλαθοσφαίρισης λειτούργησε λίγο αργότερα από το αρχικό και ειδικότερα το 1986. Αγωνίστηκε για πρώτη φορά σε εθνική κατηγορία το φθινόπωρο του 1997  και την τελευταία δεκαετία συγκαταλέγεται μεταξύ των κορυφαίων γυναικείων ομάδων της χώρας. Η επιφανέστερη επιτυχία του είναι η κατάκτηση του Κυπέλλου Ελλάδος την άνοιξη του 2013, καθώς και η δεύτερη θέση στην Α1 Εθνική Κατηγορία της περιόδου 2013&#45;14. Επιπλέον τα τμήματα υποδομής του συγκαταλέγονται στα πιο επιτυχημένα πανελλαδικά με πολλές πρόσφατες διακρίσεις.

## Δραστηριότητες
Ο σύλλογος διοργανώνει εδώ και δύο δεκαετίες το εσωτερικό τουρνουά *«Αγγέλα Μικεδάκη»*. Παράλληλα εκδίδει το περιοδικό *«ΠΡΩΤΕΑΣ εν δράσει»* με τη συμβολή των εμπλεκομένων με το σύλλογο προσώπων.

## Παραπομπές


## Εξωτερικοί σύνδεσμοι

* Α.Ε.Ο. Πρωτέας, επίσημη ιστοσελίδα του συλλόγου.


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1980
Θεόδωρος Καβαλιώτης

Ο **Θεόδωρος Αναστασίου** (Καβάλα, 1718 - Μοσχόπολη, Βόρεια Ήπειρος, 11 Αυγούστου 1789) ήταν Έλληνας λόγιος, από τις σημαντικότερες πνευματικές μορφές του ελληνικού κόσμου τον 18ο αιώνα. Γεννήθηκε στην Καβάλα, γι' αυτό και ονομάστηκε **Καβαλιώτης**. Λόγω της ευφυίας του και της κλίσης του προς τα γράμματα, το Σωματείο των Χαλκέων τον έστειλε στα Ιωάννινα για να μαθητεύσει στον Ευγένιο Βούλγαρη. Αφού μαθήτευσε εκεί αρκετό καιρό, ακολούθησε τον Βούλγαρη και στην Κοζάνη για να συνεχίσει τις σπουδές του. Αργότερα πήγε στη Μοσχόπολη (περιοχή Βορείου Ηπείρου), όπου έζησε το μεγαλύτερο μέρος της ζωής του, και για ένα μεγάλο χρονικό διάστημα (1743-1769) διετέλεσε καθηγητής και διευθυντής (από το 1750) μιας από τις πιο γνωστές ελληνικές σχολές του 18ου αιώνα, της Νέας Ακαδημίας. Παντρεύτηκε και χειροτονήθηκε ιερέας. Μετά από λίγο ονομάστηκε μέγας πρωτοπαπάς. Αφού δίδαξε για πολλά χρόνια, πήγε στην Πόλη και διορίστηκε από τον Πατριάρχη ιεροκήρυκας της «Ιουστινιανής Πρώτης» στην Αχρίδα. Αποδήμησε στη Γερμανία αναζητώντας περαιτέρω μόρφωση. Επέστρεψε στην Μοσχόπολη και απεβίωσε το το 1789.

## Συγγράμματα
[thumb|Εξώφυλλο του έργου «Πρωτοπειρία», τυπωμένο το 1770 στην [Βενετία.]]Υπήρξε ένας των αρίστων διδασκάλων του γένους. Εκτός των άλλων έγραψε Ελληνική Γραμματική, τρίγλωσσο λεξικό της Ελληνικής απλής, Βλάχικης και Αλβανικής γλώσσας, κ.ά.

## Πηγές
* Τα ιστορικά. Εκδόσεις Μέλισσα, 1985
* Αφιέρωμα, 1821-1871 Δημ. Τσάκωνας, 1971.
* Ηπειρωτικά χρονικά, 1933  
*  

## Παραπομπές


Κατηγορία:Έλληνες λόγιοι του 18ου αιώνα
Κατηγορία:Έλληνες κληρικοί
Κατηγορία:Νεοελληνικός διαφωτισμός
Κατηγορία:Έλληνες λεξικογράφοι
Κατηγορία:Έλληνες παιδαγωγοί
Κατηγορία:Αλβανική γλώσσα
Κατηγορία:Μακεδόνες
Σκοροδίτης

Ο **σκοροδίτης** (αγγλ. *scorodite*) είναι ορυκτό ένυδρο αρσενικικό άλας του σιδήρου. Οφείλει το όνομά του στην αρχαία ελληνική λέξη *σκόροδον* ( = σκόρδο), λόγω της οσμής σκόρδου που αναδύει όταν θερμανθεί και η οποία οφείλεται στο περιεχόμενο αρσενικό.

## Εμφάνιση, παραγενέσεις
Είναι δευτερογενές ορυκτό, σχηματιζόμενο στις ζώνες οξείδωσης σουλφιδίων (κυρίως μικτών θειούχων) που περιέχουν αρσενικό. Είναι δίμορφος με τον παρασκοροδίτη (ίδια χημική σύσταση, τριγωνικό σύστημα), ενώ σχηματίζει παραμικτική σειρά με τον μανσφιλντίτη (mansfieldite, AlAsO4 . 2H2O) και τον ιανομανίτη (Yanomanite, InAsO4 . 2H2O).

Απαντά, σε μικρές συνήθως ποσότητες, σε πολλά σημεία του κόσμου. Δεν χρησιμοποιείται ως μετάλλευμα, λόγω, όμως, χρωμάτων και διαφάνειας είναι δείγμα περιζήτητο από τους συλλέκτες. Πολύ όμορφα δείγματα κρυστάλλων του ανευρίσκονται στη Γερμανία (Σαξωνία και Μέλας Δρυμός), τη Βρετανία (Κορνουάλλη), την Τσεχία, την Αυστρία (Καρινθία), τη Γαλλία, τη Βραζιλία (περιοχή Minas Gerais), τις περιοχές Zacatecas και Mapimi του Μεξικού, την περιοχή Kiura της Ιαπωνίας, την Αλγερία, την Αυστραλία και τις Πολιτείες Γιούτα και Νεβάδα.

Στην Ελλάδα απαντά στα μεταλλεία Λαυρίου (περιοχές Καμάριζα, Πιθαροπούσι και Πασαλιμάνι).

## Πηγές
*Handbook of Mineralogy
*Mindat.org
*Galleries.com
*Webmineral.com
*Mineral Atlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Σκοροδιτης
Κατηγορία:Ορυκτά του σιδήρου
Κατηγορία:Άλατα
Κατηγορία:Ένυδρα ορυκτά
Ομοσπονδία της Βοσνίας και Ερζεγοβίνης

Η **Ομοσπονδία Βοσνίας-Ερζεγοβίνης** (βοσν. & κροατ.: *Federacija Bosne i Hercegovine*) είναι η μία από τις δύο οντότητες που απαρτίζουν τη Βοσνία-Ερζεγοβίνη (η άλλη είναι η Δημοκρατία της Σέρπσκα). Ιδρύθηκε το 1994 με τη Συμφωνία της Ουάσινγκτον, που έθετε τέλος στην ένοπλη σύρραξη μεταξύ Μποσνιάκων και Κροατών εν μέσω του πολέμου που μαινόταν τότε στη Βοσνία-Ερζεγοβίνη. Σύμφωνα με τη Συμφωνία του Ντέιτον, που συνήφθη το 1995 και επιβεβαίωσε τη συνέχεια της ύπαρξης της Ομοσπονδίας Βοσνίας-Ερζεγοβίνης, η οντότητα εκτείνεται στο 51% του βοσνιακού εδάφους.

Όπως δείχνει και το όνομά της, η οντότητα αυτή είναι ομοσπονδιακή στη δομή της. Οι μονάδες που την αποτελούν είναι 10 καντόνια. Η Ομοσπονδία Βοσνίας-Ερζεγοβίνης λοιπόν είναι μια ομοσπονδία καντονιών μέσα σε ένα κράτος οντοτήτων.

## Καντόνια
thumb|right|250px|Τα καντόνια της Ομοσπονδίας Βοσνίας και Ερζεγοβίνης. Με το πιο ανοιχτό χρώμα φαίνεται η Σερβική Δημοκρατία
Τα καντόνια που την αποτελούν είναι, με την επίσημη αριθμοδότησή τους, τα εξής:

# του Ούνα και του Σάνα (Unsko-Sanski)
# της Ποσαβίνας (Posavski)
# της Τούζλας (Tuzlanski)
# της Ζένιτσας και του Ντόμποϊ (Zeničko-Dobojski)
# της Βοσνίας του Πόντρινιε (Bosansko-Podrinski)
# της Κεντρικής Βοσνίας (Srednjobosanski)
# της Ερζεγοβίνης του Νερέτβα (Hercegovačko-Neretvanski)
# της Δυτικής Ερζεγοβίνης (Zapadnohercegovački)
# του Σαράγεβου (Sarajevski)
# Καντόνι 10 (Kanton 10) - Επίσης αναφέρεται και ως "Ερζέγ-Βοσνία" λόγω ότι στην περιοχή ήταν η Κροατική Δημοκρατία της Ερζέγ-Βοσνίας μέχρι το 1996. Μέχρι το 1997 αυτή ήταν η επίσημη ονομασία, ώσπου κρίθηκε αντισυνταγματική.

## Διακυβέρνηση
Πρόεδρος της Ομοσπονδίας τελεί από τις 28 Φεβρουαρίου 2023 η Λίντια Μπράνταρα και πρωθυπουργός είναι από τις 28 Απριλίου 2023 ο Νερμίν Νίκσιτς.

## Παραπομπές


## Εξωτερικοί σύνδεσμοι
* 
*  


Κατηγορία:Πολιτικές διαιρέσεις της Βοσνίας και Ερζεγοβίνης
Κατηγορία:Διοικητικές διαιρέσεις της Βοσνίας και Ερζεγοβίνης
Κατηγορία:Κράτη και εδάφη βοσνιακής επίσημης γλώσσας
Κατηγορία:Κράτη και εδάφη κροατικής επίσημης γλώσσας
Κατηγορία:Κράτη και εδάφη σερβικής επίσημης γλώσσας
Κατηγορία:Περιοχές της Ευρώπης πολλαπλών επίσημων γλωσσών
Καντόνι (αποσαφήνιση)

Ο όρος **καντόνι** εκ της γαλλικής λέξης *canton* (γωνία, περιφέρεια) μπορεί να αναφέρεται στα εξής:

## [[Καντόνι (διοικητική διαίρεση)]]
Πρόκειται για χωροταξική διαίρεση ενός κράτους, με τυπικότερο παράδειγμα αυτό της Ελβετίας. Συγγενείς όροι είναι η κομητεία και τα γεωγραφικά διαμερίσματα. Σε μικρότερο βαθμό ο όρος καντόνι χρησιμοποιείται και για μικρότερες χωροταξικές υποδιαιρέσεις, σε αντιστοιχία με τον νομό ή ακόμη και τα δημοτικά διαμερίσματα.

## Τοπωνύμια
### Αυστραλία
* Canton Beach, Νέα Νότια Ουαλία, Αυστραλία

### Ηνωμένο Βασίλειο
* Καντόν, Κάρντιφ, Ουαλία

### ΗΠΑ
* Καντόν, Καλιφόρνια
* Καντόν, Κοννέκτικατ
* Καντόν, Γεωργία
* Καντόν, Ιλινόις
* Καντόν, Αϊόβα
* Καντόν, Κάνσας
* Καντόν, Μέιν
* Καντόν, Βαλτιμόρη
* Καντόν, Μασσαχουσέτη
* Καντόν, Μίσιγκαν
* Καντόν, Μινεσότα
* Καντόν, Μισσισσιπής
* Καντόν, Μιζούρι
* Καντόν, Μοντάνα
* Καντόν, Νέα Υόρκη (πόλη)
* Καντόν, Νέα Υόρκη (χωριό)
* Καντόν, Βόρεια Καρολίνα
* Καντόν, Βόρεια Ντακότα
* Καντόν, Οχάιο
* Καντόν, Οκλαχόμα
* Καντόν, Πενσυλβάνια
* Καντόν, Νότια Ντακότα
* Καντόν, Τέξας
* Καντόν, Γουισκόνσιν

### Κίνα
* Γκουανγκντόνγκ, επαρχία της νότιας Κίνας, η οποία στα αγγλικά ονομάζεται και Καντόν. 
* Γκουαντζού, πόλη της νότιας Κίνας, η οποία ονομάζεται και Καντώνα.

### Κιριμπάτι
* Νήσος Καντών

## Ονόματα
* Κάντον (όνομα)
* Τζων Κάντον (1718-1772), Άγγλος φυσικός

## Άλλες χρήσεις
* Καντόνι (λικέρ), τύπος αλκοολούχου ποτού.
* Καντόνι (σημαία), οποιοδήποτε τεταρτημόριο μιας σημαίας.
* Καντόνι (σύμβολο), το εραλδικό σύμβολο μιας σημαίας, όπως ο σταυρός στην ελληνική σημαία. 
* Καντόνι (κίονας), διακοσμητικός ψευδοκίονας, ο οποίος ονομάζεται καντόνι όταν βρίσκεται σε γωνία. 

## Δείτε επίσης
* Καντονέζικα, η επίσημη διάλεκτος της νότιας Κίνας.
Υπολογισμός

Ο γενικός όρος **υπολογισμός** (computation) μπορεί να χρησιμοποιηθεί για να αναφερθεί σε οποιοδήποτε είδος επεξεργασίας πληροφοριών. Αυτό περιλαμβάνει φαινόμενα που ποικίλουν, από την ανθρώπινη σκέψη, μέχρι αριθμητικούς υπολογισμούς με στενότερη έννοια (calculation). Υπολογισμός είναι μια διαδικασία που ακολουθεί κάποιο καλά ορισμένο μοντέλο, το οποίο είναι κατανοητό και μπορεί να εκφραστεί με έναν αλγόριθμο, πρωτόκολλο, τοπολογία δικτύου, κλπ. Ο υπολογισμός είναι επίσης από τις βασικές έννοιες τις οποίες εξετάζει η θεωρητική πληροφορική: ερευνά τι μπορεί ή δεν μπορεί να γίνει με υπολογιστικό τρόπο.

## Κατηγορίες υπολογισμών
Η έννοια του υπολογισμού μπορεί να κατηγοριοποιηθεί με τουλάχιστον τρία διαφορετικά κριτήρια: ψηφιακός ή αναλογικός, σειριακός ή παράλληλος ή ταυτόχρονος (concurrent), ομαδικός (batch) ή διαδραστικός (interactive).

Στην πράξη, ο ψηφιακός υπολογισμός χρησιμοποιείται συνήθως για να προσομοιώσει φυσικές διαδικασίες (για παράδειγμα εξελικτικός υπολογισμός), συμπεριλαμβανομένων αυτώ που μπορούν φυσικότερα να περιγραφούν με αναλογικά μοντέλα υπολογισμού (για παράδειγμα, τεχνητό νευρωνικό δίκτυο). Σ' αυτή την περίπτωση, είναι σημαντικό να διαχωρίζεται ο μηχανισμός του υπολογισμού, από το μοντέλο το οποίο προσομοιώνει.

## Υπολογισμοί ως φυσικό φαινόμενο
Ένας υπολογισμός μπορεί να θεωρηθεί ως ένα αμιγώς φυσικό φαινόμενο που συμβαίνει μέσα σε κάποιο κλειστό φυσικό σύστημα, το οποίο λέγεται υπολογιστής. Παραδείγματα τέτοιων φυσικών συστημάτων περιλαμβάνουν τους ψηφιακούς υπολογιστές, τους κβαντικούς υπολογιστές, τους υπολογιστές DNA, τους μοριακούς υπολογιστές, τους αναλογικούς υπολογιστές ή τους βιολογικούς υπολογιστές (wetware). Αυτή η άποψη υιοθετείται από τον κλάδο της θεωρητικής φυσικής που ονομάζεται φυσική υπολογισμού.

## Μαθηματικά μοντέλα υπολογισμού
Στη θεωρία υπολογισμού, εχουν αναπτυχθεί ποικίλα μαθηματικά μοντέλα υπολογιστών και του λογισμικού τους.
Τυπικά μαθηματικά μοντέλα υπολογισμού είναι τα ακόλουθα:
* Μοντέλα καταστάσεων, όπως: μηχανή Τούρινγκ, αυτόματο με στοίβα, αυτόματο πεπερασμένων καταστάσεων, και PRAM
* Συναρτησιακά μοντέλα όπως ο λογισμός λάμδα
* Λογικά μοντέλα όπως ο λογικός προγραμματισμός
* Ταυτόχρονα (concurrent) μοντέλα όπως ο λογισμός διεργασιών (process calculus)

## Εξωτερικοί σύνδεσμοι

* 

Κατηγορία:Μαθηματική λογική
Κατηγορία:Θεωρητική πληροφορική
Κατηγορία:Θεωρία υπολογισμού
Βραβείον Σοφίης

Το «**Βραβείον Σοφίης**» απονέμεται σε προσωπικότητες, οι οποίες με τις πράξεις τους υπηρετούν τις Αξίες του Ανθρωπισμού. Το Εθνικό και Καποδιστριακό Πανεπιστήμιο Αθηνών σε συνεργασία με το Δήμο Δελφών καθιέρωσαν την απονομή του συγκεκριμένου τίτλου, στο πλαίσιο των εκδηλώσεων προς τιμήν του Δελφικού Ιδεώδους.

Η απονομή του συγκεκριμένου τίτλου έγινε για πρώτη φορά, στο πλαίσιο των εκδηλώσεων του 3ου Θερινού Σχολείου Δελφών στις 22 Αυγούστου 2007, ως "Εύφημος Μνεία-Βραβείον Σοφίης". Το έτος 2008, το όνομα του βραβείου έγινε: "Βραβείον Σοφίης διά πράξεις Έλληνος ανθρώπου".

## Απονομές
### 2007
#Αρχιεπίσκοπος Τιράνων Αναστάσιος - Αρχιεπίσκοπος Τιράνων, Δυρραχίου και Πάσης Αλβανίας
#Θύμιος Καρακατσάνης - Ηθοποιός, Σκηνοθέτης
#Κυριάκος Τσολερίδης - Λοχίας καταδρομών
#Πέτρος-Τζαννέτος Κοντογούρης - Επιχειρηματίας
#Προμηθέα - Μαθηματικός
### 2008
#Ίδρυμα Μείζονος Ελληνισμού
#Edward Larson. Καθηγητής στο Πανεπιστήμιο της Georgia, βραβείον Pulitzer 1998 στην Ιστορία
#David Holton. Καθηγητής Μεσαιωνικής και Σύγχρονης Ελληνικής Γλώσσας και Λογοτεχνίας, στο Πανεπιστήμιο του Cambridge
#Καναράκης Γεώργιος. Καθηγητής στο Πανεπιστήμιο Charles Sturt της Αυστραλίας
#Πρόδρομος Εμφιετζόγλου. Επιχειρηματίας
#Γιάννης Σμαραγδής. Σκηνοθέτης
#Αποστολή πυροσβεστών, που με κίνδυνο της ζωής τους βοήθησαν στην κατάσβεση της πυρκαγιάς στην Αρχαία Ολυμπία
#Θεόδωρος Καλλίνος. Ιστορική μορφή του Β΄ Παγκοσμίου Πολέμου, Ιδρυτής της Παγκόσμιας Αμφικτυονίας Οικουμενικού Ελληνισμού
#Χαρά Νικοπούλου. Εκπαιδευτικός Πρωτοβάθμιας Εκπαίδευσης σε σχολείο του Έβρου
#Σωτήριος Πράπας. Διευθυντής Καρδιοχειρουργικής Κλινικής Νοσοκομείου Ερρίκος Ντινάν
### 2009
#Horst Schneider. Professor, Dr. rer. Nat. Universität Saarbrücken, Germany
#Μέρω Κεσεσίογλου. Γενική πρόξενος της Ακτής του Ελεφαντοστού και πρόεδρος της Μη Κυβερνητικής Οργάνωσης "Ελληνική Δράση Αφρικής"
#Χρίστος Μανέας. Δικηγόρος
#Νικόλαος Α. Παππαδάκης. Εφοπλιστής
#Χαράλαμπος Ταϊγανίδης. Έλληνας αθλητής της κολύμβησης, παραολυμπιονίκης & παγκόσμιος πρωταθλητής
#Zhores Ivanovich Alferov. Φυσικός και ακαδημαϊκός, Ρωσία
#Deng Wei. Καθηγητής τεχνών στο πανεπιστήμιο Tsinghua του Πεκίνου

## Εξωτερικοί σύνδεσμοι
*http://benl.primedu.uoa.gr/conference/school_delphi_07.html
*http://benl.primedu.uoa.gr/conference/school_delphi_08.html
*http://benl.primedu.uoa.gr/conference/school_delphi_09.html

Σοφιης
Αριαράμνης Β΄ της Καππαδοκίας

Ο **Αριαράμνης Β**', γνωστός επίσης ως Αριάμνης, Αριαμένης, Αρταμένης και Αριάμναιος, ήταν ηγεμόνας του βασιλείου της Καππαδοκίας κατά την ελληνιστική περίοδο, μέλος της Δυναστείας των Αριαραθιδών. Πατέρας του ήταν ο προκάτοχός του, Αριαράθης Β'.
Τα νομίσματα του Αριαράμνη είναι οι πρώτες ασφαλώς ταυτισμένες νομισματικές εκδόσεις των Αριαραθιδών όπου χρησιμοποιείται η ελληνική γλώσσα. Επίσης, στον ίδιο ηγεμόνα αποδίδεται η ίδρυση της ομώνυμης πόλης Αριαράμνειας.

## Βιογραφικά στοιχεία
Οι νεότεροι ερευνητές δεν συμφωνούν αναφορικά με τη χρονολόγηση της ηγεμονίας του Αριαράμνη. Όσοι υιοθετούν τη μαρτυρία του Διοδώρου του Σικελιώτη υποστηρίζουν ότι ο Αριαράμνης ηγήθηκε της Μεγάλης Καππαδοκίας την περίοδο 280-230 π.Χ. περίπου. Επικρατέστερη όμως είναι η άποψη που, απορρίπτοντας τη γενεαλογία αυτή, χρονολογεί την ηγεμονία του την περίοδο 250-225 π.Χ. Επίσης είναι άγνωστο κατά πόσο έφερε επίσημα τον τίτλο του *«βασιλέως»*, καθώς στα νομίσματά του δε φέρει βασιλικά διακριτικά.

Από τους τρεις γιους του Αριαράθη Β', διάδοχός του ορίστηκε ο Αριαράμνης ως πρωτότοκος. Ο τελευταίος επεδίωξε τη δημιουργία συγγενικών δεσμών με τον Οίκο των Σελευκιδών, ηγεμόνων της Συρίας. Συγκεκριμένα πραγματοποιήθηκε, σύμφωνα με τον ιστορικό Διόδωρο, γάμος ανάμεσα στην πριγκίπισσα της Συρίας, τη Στρατονίκη, και το διάδοχο της Καππαδοκίας, τον Αριαράθη Γ'. Κατά μια εκδοχή η προσάρτηση της Καταονίας στην Καππαδοκία πραγματοποιήθηκε τη συγκεκριμένη περίοδο, με την περιοχή αυτή να μεταβιβάζεται ως προίκα. Επίσης κάποια κόρη του Αριαράμνη παντρεύτηκε τον Αντίοχο Ιέρακα (242-228/7 π.Χ.), πρίγκιπα τον Σελευκιδών που μαχόταν τον αδερφό του, Σέλευκο Β'. Σύμφωνα με τη μαρτυρία του Ιουστίνου ο Αντίοχος φιλοξενήθηκε για ένα διάστημα από τον πεθερό του, ωστόσο αναγκάστηκε να διαφύγει διακρίνοντας πως κινδύνευε.

Τον Αριαράμνη, σύμφωνα με τις πηγές, χαρακτήριζε μεγάλη αφοσίωση στα παιδιά του. Έτσι, όρισε συμβασιλιά το γιο του μοιραζόμενος μαζί του την εξουσία επί ίσοις όροις. Μετά το θάνατό του, ο Αριαράθης Γ' συνέχισε να κυβερνά μοναχός του.

## Χρονολόγιο

## Παραπομπές


## Δείτε επίσης
* Δυναστεία των Αριαραθιδών
* Καππαδοκία
* Ελληνιστική περίοδος

## Βιβλιογραφία
* Beloch K.J., «Griechische Geschichte», 4. Bd. 2. Die Griechische Weltherrschaft, Berlin – Leipzig 1927
* Ritter H.W., «Diadem und Königsherrschaft. Untersuchungen zu Zeremonien und Rechtsgrundlagen des Herrschaftsantritts bei den Persern, bei Alexander dem Grossen und im Hellenismus», München – Berlin 1965, Vestigia 7
* Seibert J., «Historische Beiträge zu den dynastischen Verbindungen in hellenistischer Zeit», Wiesbaden 1967, Historia Einzelschriften 10
* Simonetta Β., «The Coinage of the Cappadocian Kings», Fribourg 1977, Typos Monographien zur antiken Numismatik 2
* Will E., «Histoire Politique du Monde Hellénistique». 320-30 av. J.-C., 2, Nancy 1983

## Εξωτερικοί σύνδεσμοι

* 
* 

Αριαραμνης 02
Επιστημονικό υπόδειγμα

thumb|320px|Παράδειγμα επιστημονικού υποδέιγματως. Ένα διάγραμμα χημικών και κινητικών διεργασιών που σχετίζονται με τη σύσταση της ατμόσφαιρας.

Ένα **επιστημονικό υπόδειγμα** είναι μια αναπαράσταση ενός συστήματος. Ο όρος υπόδειγμα μπορεί να σημαίνει είτε την αναπαράσταση ενός φυσικού συστήματος, φαινομένων, διαδικασιών ή δεδομένων, είτε την *ερμηνεία* μιας θεωρίας, που αποδίδει νόημα στα αξιώματα, θεωρήματα, κανόνες, και προτάσεις της θεωρίας. Οι δυο αυτές σημασίες δεν αποκλείονται αμοιβαία, καθώς ένα επιστημονικό μοντέλο έχει συχνά και τις δύο έννοιες, συνδέοντας μια αναπαράσταση του φυσικού κόσμου με μια θεωρία.

Η **επιστημονική υποδειγματοποίηση** είναι η διαδικασία δημιουργίας αφηρημένων, εννοιολογικών, γραφικών ή και μαθηματικών υποδειγμάτων. Η επιστημονική μέθοδος βασίζεται σ' αυτή τη διαδικασία, και χρησιμοποιεί πολλές διαφορετικές τεχνικές και θεωρίες για τη δημιουργία κάθε είδους ειδικών επιστημονικών υποδειγμάτων.
Η Υποδειγματοποίηση αποτελεί βασικό και αδιαχώριστο μέρος της επιστημονικής δραστηριότητας, και πολλά επιστημονικά πεδία έχουν τις δικές τους ιδέες και μεθόδους για διάφορα είδη Υποδειγματοποίησης. 

## Εξωτερικοί σύνδεσμοι
 
* Models in Science. Entry in the *Stanford Encyclopedia of Philosophy*
* Research in simulation and modeling of various physical systems 
* Modeling  Water Quality Information Center, U.S. Department of Agriculture

Κατηγορία:Επιστημονική μέθοδος
Ουλεξίτης

Ο **ουλεξίτης** (αγγλ. ulexite) είναι ορυκτό ένυδρο βορικό άλας του νατρίου και ασβεστίου. Το όνομα του ορυκτού τού αποδόθηκε προς τιμή του Γερμανού χημικού Γκέοργκ Λούντβιχ Ούλεξ (Georg Ludwig Ulex, 1811–1883), στον οποίο οφείλεται η πρώτη αξιόπιστη χημική ανάλυσή του.

## Εμφάνιση, παραγενέσεις
Ο ουλεξίτης είναι τυπικό ορυκτό των *playas*, δηλ. των πρόσκαιρων λιμνών που σχηματίζονται στα ξηρά κλίματα από τις εποχικές, απότομες και μεγάλης έντασης βροχές, των οποίων τα νερά συγκεντρώνονται σε αυτές, έχοντας εμπλουτιστεί σε υδατοδιαλυτά ορυκτά, όπως ο ουλεξίτης. Με τον τρόπο αυτό σχηματίστηκαν τα πολύ μεγάλα κοιτάσματά του τόσο στη Νότια Αμερική όσο και στην Τουρκία. Σχηματίζεται, επίσης, στις ιζηματογενείς αποθέσεις που συναντώνται γύρω από θερμές πηγές. Τα αποθέματα του ορυκτού σε αρκετές περιοχές ξεπερνούν το ένα δισεκατομμύριο τόνους σε καθεμιά, κάνοντας τον ουλεξίτη ένα από τα βασικά μεταλλεύματα του βορίου.

Αν δείγμα ινώδους υφής του ορυκτού λειανθεί παράλληλα με τις ίνες, παρουσιάζει το ίδιο οπτικό φαινόμενο που θα παρατηρούσε κάποιος σε ένα συσσωμάτωμα λεπτών οπτικών ινών (για το λόγο αυτό του έχει αποδοθεί το προσωνύμιο "*TV rock*"): Αν το δείγμα τοποθετηθεί επάνω σε ένα γραπτό κείμενο, τα γράμματα του κειμένου θα εμφανίζονται στην επιφάνεια του ορυκτού χωρίς καμία παραμόρφωσή τους. Η οπτική αυτή ιδιότητα οφείλεται στην οκταεδρική διάταξη των ατόμων νατρίου, ανάμεσα στα οποία εμφανίζονται πολύ μεγάλα κενά.

Συνδέεται ιδιαίτερα με βόρακα, κολεμανίτη, υδροβορακίτη, ασβεστίτη, γύψο και αλίτη (όλα τα προαναφερόμενα ορυκτά είναι εβαπορίτες).

Μεγάλα κοιτάσματά του υπάρχουν στη Χιλή (περιοχή Ικουΐκουε και στην αλμυρή λίμνη Surire της Tarapaca, καθώς και στην Αντοφαγάστα), την Αργεντινή (περισσότερα από 60 κοιτάσματα στις επαρχίες Jujuy και Catamarca), στο Περού (περιοχή Laguna Salinas), τον Καναδά, τη Γερμανία (Έσση), τη Σερβία, τις Πολιτείες Καλιφόρνια και Νεβάδα των ΗΠΑ και την Κίνα. Τεράστια κοιτάσματά του υπάρχουν, επίσης, στις περιοχές Μπίγκαντιτς (Μπαλικεσίρ), Κίρκα (Εσκή Σεχίρ) και κοντά στην Κιουτάχεια της Τουρκίας.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Κατηγορία:Ορυκτά του ασβεστίου
Κατηγορία:Ορυκτά του βορίου
Κατηγορία:Ορυκτά του νατρίου
Κατηγορία:Ένυδρα άλατα
Άρας

Ο **Άρας Λαμπάφ** (23 Απριλίου 1977) είναι Ιρανός τραγουδιστής και συνθέτης.  Έκανε επιτυχία με το πρώτο του άλμπουμ, το οποίο έγινε χρυσό σε 5 ευρωπαϊκές χώρες, ανάμεσα στις οποίες η Σουηδία, η Ελλάδα και η Ισπανία..

## Βιογραφικό
Γεννήθηκε στις 23 Απριλίου του 1977 στην Τεχεράνη. Ως την ηλικία των 10 ετών έζησε στην Τεχεράνη και στη συνέχεια η οικογένειά του εγκαταστάθηκε στην Ουψάλα της Σουηδίας. Πέντε χρόνια εγκαταστάθηκαν στο Μάλμε.

## Καριέρα
Το πρώτο του άλμπουμ, με τίτλο *Arash*, κυκλοφόρησε από την Warner Brothers Music τον Ιούνιο του 2005 και έκανε επιτυχία με τα τραγούδια "Boro Boro" ("Φύγε Μακριά") και "Temptation" (με την Ρεμπέκα Ζάντιγκ). Αργότερα έκανε μαζί με τον Sean Paul την παγκόσμια επιτυχία She makes me go η οποία κατέκτησε τα charts και τραγουδήθηκε με τεράστια επιτυχία μια διασκευή της από τον Έλληνα καλλιτέχνη Stan και τον Arash στα Mad Video Music Awards 2013 στην Ελλάδα. To 2014 ο Αrash "ταρακούνησε" ξανά τα μουσικά νερά με το "Sex Love Rock N Roll" σε συνεργασία με τον πολυβραβευμένο rapper T-Pain.

Στις αρχές του 2009 ανακοινώθηκε η συμμετοχή του στο διαγωνισμό τραγουδιού της Γιουροβίζιον, στη συμμετοχή του Αζερμπαϊτζάν με το τραγούδι  *Always * σε μουσική και στίχους δικούς του. Το τραγούδι ερμηνεύει η Αϊσέλ μαζί με τον Άρας σε ντουέτο. Το τραγούδι προκρίθηκε στον τελικό, στις 16 Μαΐου, όπου αναδείχθηκε τρίτο, πίσω από την 2η Ισλανδία και την 1η Νορβηγία.

## Δισκογραφία
### Studio albums
**[[Arash]]* (2005) 
**[[Donya]]* (2008)
**[[Superman]]* (2014)

### Remix albums
**[[Crossfade (The Remix Album)]]* (2006)

## Παραπομπές


## Παραπομπές

* Επίσημη σελίδα
* Arash MySpace
* www.boro-boro.de
* www.arashfans.com
* www.warnermusic.de

Κατηγορία:Ιρανοί τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν
Ρικάρδο Παβόνι

Ο **Ρικάρδο Έλβιο Παβόνι Κούνεο** (ισπ.: *Ricardo Elvio Pavoni Cúneo*) είναι  διεθνής Ουρουγουανός πρώην ποδοσφαιριστής.

## Βιογραφία
Ο Παβόνι γεννήθηκε στις 8 Ιουλίου 1943 στο Μοντεβιδέο της Ουρουγουάης. Αγωνιζόταν ως αριστερό μπακ και ξεκίνησε την καριέρα του το 1960 από την Ντεφενσόρ. Το 1964 εγκατέλειψε προσωρινά το ποδόσφαιρο για να εργαστεί σε καζίνο. Λίγο μετά όμως μεταγράφηκε στην Ιντεπεντιέντε της Αργεντινής για να καλύψει το κενό του συμπατριώτη του Τόμας Ρολάν. Εκεί έμεινε απο το 1965 ως το 1976 καταφέρνοντας να σημειώσει 57 τέρματα σε 423 συμμετοχές και να πανηγυρίσει μια πλειάδα τίτλων:1 Εθνικό Πρωτάθλημα και 2 Μετροπολιτάνο, 3 Κόπα Λιμπερταδόρες,1 Κόπα Ιντεραμερικάνα καθώς και 1 Διηπειρωτικό.

Παράλληλα υπήρξε και 13 φορές διεθνής με την Εθνική Ουρουγουάης πετυχαίνοντας 2 τέρματα ενώ ήταν μέλος της ομάδας που συμμετείχε στο Μουντιάλ του 1974 στα γήπεδα της Δυτικής Γερμανίας.

Μετά την απόσυρση του από την ενεργό δράση ασχολήθηκε με τα τμήματα υποδομής της Ιντεπεντιέντε, ενώ κατά καιρούς ανέλαβε τα ηνία της πρώτης ομάδας ως υπηρεσιακός τεχνικός.

## Παραπομπές


## Εξωτερικοί σύνδεσμοι

* Ρεκόρ διεθνών Ουρουγουανών παικτών

Κατηγορία:Ουρουγουανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές Ντεφενσόρ Σπόρτινγκ Κλουμπ
Γιάννης Φύριος

Ο **Γιάννης Φύριος** (23 Ιανουαρίου 1912 - 16 Απριλίου 2007) ήταν Έλληνας ηθοποιός.

## Βιογραφικό
Γεννήθηκε στην Άνδρο. Σπούδασε στη Δραματική Σχολή του Διονύση Δεβάρη. Πρωτοεμφανίστηκε στο θέατρο το 1937 με το θίασο της Ηούς Παλαιολόγου και του Σπ. Πατρίκιου και στον κινηματογράφο το 1952, με την ταινία του Στέλιου Τατασόπουλου *Μαύρη γη*, μαζί με τους Γιώργο Φούντα, Φρόσω Κοκκόλα κ.ά.

Συμμετείχε και σε τηλεοπτικές σειρές, όπως στο *[[Γιάννης και Μαρία]]* (1982), στο *[[Το ρετιρέ|Ρετιρέ]]* του Γιάννη Δαλιανίδη, στο *[[Παππούδες εν δράσει]]* (2000), στο *[[Κωνσταντίνου και Ελένης]]* (*επεισόδιο* *"Εσύ είσαι η αιτία που υποφέρω" (Β κύκλος))*  καθώς και στον ρόλο του παππού τού Σταύρακα στη σειρά *[[Το καφέ της Χαράς]],* αλλά και στη σειρά *[[Πενήντα Πενήντα|Πενήντα πενήντα]]* στον ρόλο του κυρ-Παναγιώτη.

Τα τελευταία χρόνια έμενε στους Αμπελοκήπους μαζί με τη σύζυγό του, την επίσης ηθοποιό Πολυτίμη Κοντολέοντος (πιο γνωστή ως Πόλα Φυρίου), η οποία απεβίωσε στις 13.12.2013. Είχε ένα γιο, που τον λένε Ντίνο.

Ο Γιάννης Φύριος πέθανε στην Αθήνα στις 16 Απριλίου του 2007 και ετάφη στο Νεκροταφείο του Ζωγράφου.

## Φιλμογραφία

### Κινηματογράφος

### Τηλεόραση

## Εξωτερικοί σύνδεσμοι
* Φιλμογραφία  στο 90 λεπτά.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Απάμεια Θράκης

Η **Απάμεια** ήταν αρχαία πόλη της Θράκης που απείχε τρία μίλια από τα χερσαία τείχη της Κωνσταντινουπόλεως. Από το όνομα συμπεραίνει κανείς ότι κτίστηκε προς τιμήν κάποιας Απάμης από τον βασιλικό οίκο των Σελευκιδών. 

Σύμφωνα με τον ιστορικό Νικήτα Χωνιάτη (σελ. 668) το όνομα της πόλεως παρεφθάρη σε *Αφάμεια* από τον 12ο αιώνα. 
Ο Καντακουζηνός (τόμ. Η, σελ. 518) αναφέρει ότι στην εποχή του (14ος αιώνας) υπήρχε ένα κατεστραμμένο φρούριο στην πόλη, για το οποίο διέταξε την ανακατασκευή του και εγκατάσταση φρουράς :"*Κελεύσας δε Απάμειαν φρούριον τι κατεστραμμένον τειχισθήναι και στρατόν καταλιπείν εν Ρηγίω, Απαμειίχ και Εμπυρίτη*". 

Κατά την μαρτυρία του Νικήτα Χωνιάτη (σελ. 644), στην πόλη υπήρχαν ανάκτορα, όπως αποδεικνύεται από τα κολοσσιαία θεμέλια πολλών βυζαντινών μνημείων που βρέθηκαν κοντά σε βασιλικό υφασματοπωλείο. 
Ο Σκαρλάτος Βυζάντιος (*Κωνσταντινούπολις*, τόμ. Α, σελ. 320), αναφέρει κάποιο κίονα μήκους 15 πήχεων, υποθέτοντας ότι ανήκε είτε στον ναό του Αγίου Θεοδώρου, είτε στα ανάκτορα της πόλεως. 

Σε ανέκδοτο ποίημα του Μανουήλ Φίλη (που το αναφέρει ο Μ. Γεδεών) αναφέρεται ότι: *Μονή Λαύρα πρόσοικος του Βυζαντίου, εν Αφαμεία και στύλος Συμεών του Στυλίτου*. Πιθανόν η Λαύρα αυτή να ήταν έξω από το Επταπύργιο και ο στύλος να είναι αυτός που η παράδοση θέλει να ανήκει στον άγιο Συμεών τον Στυλίτη. (Μ. Γεδεών, *έγγραφοι λίθοι και κεράμια εν τη Εκκλησιαστική Αληθεία*, έτος IX, σελ. 413).

## Πηγές
* Αχιλλέας Σαμοθράκης -Θρακικό λεξικό.
* http://distance.eled.duth.gr/lex/pages/show.php?limid=12932

Κατηγορία:Πόλεις της αρχαίας Θράκης
Κατηγορία:Ελληνιστικές πόλεις
Ανναβεργίτης

Ο **ανναβεργίτης** (αγγλ. annabergite) είναι ένυδρο αρσενικικό άλας του νικελίου. Οφείλει το όνομά του στην περιοχή Άνναμπεργκ (Annaberg) της Σαξονίας (Γερμανία), όπου πρωτοπαρατηρήθηκε. Λόγω του σχήματος των συσσωματώσεων των κρυστάλλων του, αποκαλείται "nickel bloom" ( = μπουμπούκι του νικελίου).

Είναι σχετικά ασύνηθες δευτερογενές ορυκτό, προερχόμενο από εξαλλοιώσεις θειούχων και αρσενικούχων ορυκτών του νικελίου και του κοβαλτίου στη ζώνη οξείδωσης υδροθερμικών αποθέσεων. Η ύπαρξη ερυθρίτη και ανναβεργίτη είναι δείκτης ύπαρξης νικελιούχων - κοβαλτιούχων ορυκτών σε κάποιο κοίτασμα.

Ανήκει στην ομάδα του βιβιανίτη ενώ σχηματίζει παραμικτική σειρά με τον ερυθρίτη (CO3(AsO4)2 . 8H2O). Εκτός από αυτόν σχετίζεται με γερσδορφίτη, νικελίνη και νικελιούχο σκουτερουδίτη.

Αποτελεί ελλάσον μετάλλευμα του νικελίου, οι καλοσχηματισμένοι του, ωστόσο, κρύσταλλοι, είναι αντικείμενο αναζήτησης από συλλέκτες, λόγω της διαφάνειάς του, του περίεργου σχήματος των συσσωματωμάτων του και του όμορφου πράσινου χρώματός του. Ανευρίσκεται στη Σαξονία και στην Έσση (Γερμανία), στην περιοχή Leogang του Σάλτσμπουργκ στην Αυστρία, τη Σλοβακία, την Ισπανία, το Μαρόκο, την Ιταλία, αρκετές Πολιτείες των ΗΠΑ και την Κάμπρια της Βρετανίας. Οι ωραιότεροι κρύσταλλοί του, ωστόσο, ανευρίσκονται στα μεταλλεία του Λαυρίου (Καμάριζα, Πλάκα, ορυχείο Βερζέκου, Βρυσάκι).

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Ανναβεργιτης
Κατηγορία:Ορυκτά του νικελίου
Κατηγορία:Ένυδρα άλατα
Ρένα Στρατηγού

Η **Ουρανία (Ρένα) Στρατηγού** (Αθήνα 1929 – Αθήνα, 16 Μαρτίου 2014) ήταν Ελληνίδα ηθοποιός.

## Βιογραφία
Αδέλφια της ήταν ο Στέφανος Στρατηγός, η Αλέκα Στρατηγού και η Στέλλα Στρατηγού, ενώ είχε και ακόμη μία μικρότερη αδελφή, την Ίκλενα, η οποία πέθανε σε μικρή ηλικία. Άρχισε να εμφανίζεται με τον οικογενειακό θίασο του πατέρα της Βασίλη Στρατηγού. Έγινε μέλος του Σωματείου Ελλήνων Ηθοποιών στις 10 Οκτωβρίου 1947 και το 1950 συμμετείχε στο θίασο του Θεάτρου «Βέμπο».

Έπαιξε στην επιθεώρηση των Ιωσήφ Ριτσιάδη, Μίμη Τραϊφόρου και Γιώργου Γιαννακόπουλου *Βίρα τις άγκυρες*, όπου μαζί με τις αδελφές της Αλέκα και Στέλλα ερμήνευσαν το γνωστό τραγούδι «Παλιοζωή, παλιόκοσμε και παλιοκοινωνία» σε νούμερο της παράστασης. Δεν παρέμεινε για μεγάλο διάστημα στο θέατρο.

## Θάνατος
Τον Ιούλιο του 2013 και κατόπιν επίσκεψής της στο «Σπίτι του Ηθοποιού», όπου φιλοξενείτο ο κουνιάδος της, Ανδρέας Μπάρκουλης, έσπασε τον ώμο της και μεταφέρθηκε στον Ευαγγελισμό. Ανάρρωσε σύντομα και επανήλθε στο σπίτι της, στο Περιστέρι, όπου ζούσε απομονωμένη. 

Απεβίωσε στην Αθήνα στις 16 Μαρτίου 2014 και κηδεύθηκε την επόμενη ημέρα στο Νεκροταφείο Ζωγράφου.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Γιάννης Σπαρίδης

**Γιάννης Σπαρίδης** ήταν το καλλιτεχνικό ψευδώνυμο του **Ιωάννη Σπανομαρίδη** (Κωνσταντινούπολη 13 Αυγούστου 1898-Αθήνα 28 Οκτωβρίου 1973), Έλληνα λαϊκού κωμωδιογράφου και ηθοποιού.

## Βιογραφία και καριέρα
Εργάστηκε κυρίως σε μουσικούς θιάσους και βαριετέ. Πρωτοεμφανίστηκε ως ερασιτέχνης ηθοποιός στο Τσιβρίν της Μικρασίας, με θίασο ψυχαγωγίας των στρατιωτών του Μικρασιατικού Πολέμου (1920-1922). Πρώτος του ρόλος ήταν ο Μπαρμπα-Χρόνης στον ''Αγαπητικό της βοσκοπούλας'' του Δημητρίου Κορομηλά, με πρωταγωνιστή τον Κώστα Μουσούρη που έπαιξε το ρόλο του Λιάκου. Η φιλία του με το Μουσούρη τον έφερε το 1924, επαγγελματικά πια, στο "Θίασο Νέων" στο Παγκράτι. Τον ίδιο χρόνο έγινε μέλος του Σ.Ε.Η..

Το 1929 εμφανίστηκε στην επιθεώρηση ''Λοβιτούρα'' στο "Θέατρο Λαού" και από τότε παρέμεινε στο μουσικό θέατρο. Συνεργάστηκε επί σειρά ετών με το θεατρικό επιχειρηματία Ανδρέα Μακέδο, στο Θέατρο "Μοντιάλ". Συνεργαζόμενος με τον ίδιο επιχειρηματία έπαιξε το 1935 και στο θερινό Θέατρο "Αθήναιον" της οδού Πατησίων και λίγο αργότερα στο  Θέατρο "Λυρικόν" (3ης Σεπτεμβρίου & Μάρνη). Στο μεταξύ, είχε αρχίσει, στα τέλη της δεκαετία του 1930, να εμφανίζεται και στο βαριετέ, όπου και καθιερώθηκε οριστικά με τον τύπο του Αρμένη Αγκόπ (ο πραγματικός Αγκόπ όμως, είναι ο παλιός ηθοποιός Φίλιος Φιλιππίδης). Έτσι, τον συναντούμε εκείνη την περίοδο στο βαριετέ "Όασις" του Ζαππείου με καλλιτεχνικό διευθυντή το γνωστό επιθεωρησιογράφο Γιώργο Θίσβιο. Μεταξύ άλλων, έλαβε μέρος και στο νούμερο "Περιφερόμενον κουρείον", μαζί με τους Γιάννη Διανέλλο και Κίττυ Άλμα. Κατά την περίοδο της Κατοχής ήταν οργανωμένος στο ΕΑΜ. Το 1948-49 συμμετείχε στο μουσικό θίασο Γιώργου Οικονομίδη-Φίλωνα Αρία, στο Θέατρο "Ριάλτο".

Τιμήθηκε από την Πολιτεία με τον Πολεμικό Σταυρό. Εμφανίστηκε και στον κινηματογράφο. Είχε πολύ χαρακτηριστική φωνή, που έμοιαζε πολύ με τη φωνή του Φίλιου Φιλιππίδη, που και αυτός έκανε τον Αγκόπ. Συμμετείχε σε πολλές ταινίες. Συνεργάστηκε και με το Θανάση Βέγγο. Μια από τις τελευταίες του ταινίες είναι το έργο *Δυο τρελοί και ο ατσίδας*, το 1970. 

Πέθανε το 1973 και κηδεύτηκε στις 30 Οκτωβρίου.

## Φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Λόρενς Φάντερμπερκ

Ο **Λόρενς Φάντερμπερκ** (*Lawrence Damon Funderburke*, 15 Δεκεμβρίου 1970) είναι Αμερικανός πρώην καλαθοσφαιριστής. Αγωνιζόταν στη θέση του πάουερ φόργουορντ με ύψος 2,05 μ.

## Καριέρα
Γεννήθηκε στο Οχάϊο των ΗΠΑ. Μετά τη συμμετοχή του στις πανεπιστημιακές ομάδες της Ιντιάνα και το Οχάϊο, ο Λόρενς Φάντεμπεργκ αγωνίστηκε στην Ελλάδα με την ομάδα των Αμπελοκήπων τη σεζόν 1994-95 αφήνοντας πολύ καλές εντυπώσεις. Την επόμενη χρονιά 1995-96 αποκτήθηκε από τον ΠΑΟΚ αλλά δεν είχε δικαίωμα συμμετοχής στον τελικό του Ευρωπαϊκού Κυπέλλου,καθώς είχε δηλωθεί στην Ευρώπη απο την Χάποελ Εϊλάτ. Στη συνέχεια αγωνίστηκε για ένα έν αχρόνο στην Ορτέζ και αγωνίστηκε στην Ευρωλίγκα. 

Η αξιόλογη συγκομοιδή του σε πόντους και ριμπάουντ του έδωσαν την ευκαιρία να αγωνιστεί στο NBA και τους Σακραμέντο Κινγκς. Αγωνιζόμενος στους Κινγκς την πρώτη χρονιά σημείωσε 9,5 πόντους και 4,5 ριμπάουντ, ενώ το 2002 συμμετείχε στους τελικούς της Δυτικής περιφέρειας του ΝΒΑ. Μετά από 6 χρόνια επιτυχημένης παρουσίας στους Σακραμέντο Κινγκς αγωνίστηκε στους Σικάγο Μπουλς.

## Παραπομπές


## Εξωτερικοί σύνδεσμοι
*nba.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Αμπελοκήπων
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Σικάγο Μπουλς
Κατηγορία:Ξένοι καλαθοσφαιριστές στην Ελλάδα
Κατάλογος ποταμών της Ελλάδας

## Παραπομπές


## Πηγές
*Γεωγραφική υπηρεσία στρατού
*Επίτομο Γεωγραφικό λεξικό, Σταματελλάτου, Εκδόσεις Ερμής ISBN 9603201332
*Τα Νέα , Γεωγραφικές Πληροφορίες


ποταμων της ελλαδας
Φρειδερίκος Β΄ της Σουαβίας

Ο **Φρειδερίκος ο Β΄ της Σουαβίας** (γερμανικά: *Friedrich II., der Einäugige*, 1090 – 4 Απριλίου 1147) μέλος του Οίκου των Χοενστάουφεν ήταν ο δεύτερος Δούκας της Σουαβίας (1105 - 1147). Ο Φρειδερίκος Β΄ ήταν μεγαλύτερος γιος και διάδοχος του δούκα της Σουαβίας Φρειδερίκου Α΄ και της Αγνής του Βάιμπλινγκεν. Το 1121 παντρεύτηκε την Ιουδήθ της Βαυαρίας μέλος του ισχυρού οίκου των Ουέλφων.

Με τον θάνατο του θείου του, αυτοκράτορα Ερρίκου Ε΄, ο Φρειδερίκος προσπάθησε, με την υποστήριξη και του μικρότερου αδελφού του Κορράδου, να εκλεγεί βασιλιάς των Ρωμαίων, ωστόσο έχασε την εκλογή (1125) από τον Λοθάριο Β΄ που στέφθηκε αργότερα αυτοκράτορας (1133).

Αργότερα ξέσπασε σύγκρουση ανάμεσα στον Φρειδερίκο και τον Λοθάριο. Ο Λοθάριος πολιόρκησε τη Νυρεμβέργη (1127), αλλά την ίδια χρονιά εξαναγκάστηκε να λύσει την πολιορκία, μετά από επέμβαση του Φρειδερίκου, ο οποίος κατέλαβε επίσης το Σπέγιερ (1128). Η απόπειρα του Ερρίκου δούκα της Βαυαρίας να συλλάβει τον Φρειδερίκο απέτυχε (1129). Ωστόσο υποστηρικτές του Λοθάριου κέρδισαν μια σειρά από μάχες στη Γερμανία και στην Ιταλία κυριεύοντας Σπέγιερ (1129), Νυρεμβέργη (1130) και Ουλμ (1134), κάτι που έκανε τον Φρειδερίκο να δηλώσει υποταγή στον αυτοκράτορα το 1134.

Την επόμενη χρονιά ο Φρειδερίκος και ο αδελφός του Κορράδος συμφιλιώθηκαν με τον Λοθάριο, ενώ με τον θάνατο του Λοθάριου (1137) στη θέση του αυτοκράτορα εξελέγη ο Κορράδος. Ο Κορράδος είχε πάντα την υποστήριξη του μεγαλύτερου αδελφού του.

## Οικογένεια
Με τον γάμο του με την Ιουδήθ των Γουέλφων, κόρη του Ερρίκου Θ΄ δούκα της Βαυαρίας, παιδιά του ήταν:
* Φρειδερίκος Α΄ ο *Βαρβαρόσσα* 1122-1190, βασιλιάς της Γερμανίας, Γ΄ ως δούκας της Σουαβίας.
* Μπέρτα 1123–1195 1123-1195, παντρεύτηκε τον Ματθαίο Α΄ δούκα της Λωρραίνης.

Το 1130 απεβίωσε η Ιουδήθ και ο Φρειδερίκος Β΄ έκανε δεύτερο γάμο με την Αγνή, κόρη του Φρειδερίκου κόμη του Ζάαρμπρυκεν και είχε τέκνα:
* Κορράδος 1134–1195, παλατινός κόμης (ie δούκας) του Ρήνου.
* Ιουδήθ 1135–1191, παντρεύτηκε τον Λουδοβίκο Β΄ των Λουδοβικιδών, λάντγκραβο της Θουριγγίας.

## Πρόγονοι




## Παραπομπές
 		


## Πηγές

*Brooke, Christopher (2014). Europe in the Central Middle Ages: 962-1154. Routledge.438

Κατηγορία:Οίκος των Χοενστάουφεν
Ενιπέας (Θεσσαλία)

Ο **Ενιπέας** είναι παραπόταμος του Πηνειού της Θεσσαλίας με συνολικό μήκος 85 χλμ., με αποτέλεσμα να κατατάσσεται δέκατος μεγαλύτερος ποταμός της Ελλάδας. Πηγάζει από τις βόρειες πλαγιές του όρους Όθρυς, συλλέγει τα νερά των υψωμάτων του Χαλκοδονίου και Ναθρακίου,  διασχίζει την πεδιάδα των Φαρσάλων και καταλήγει στον Πηνειό ανάμεσα στα μικρά υψώματα Τίτανος και Ζάρκος. Στην αρχαιότητα ήταν το κύριο ποτάμι της αρχαίας Φθίας και λατρευόταν σαν θεός. Σήμερα εξαιτίας της υπεράντλησης κινδυνεύει να στερέψει εντελώς. Στον ποταμό Ενιπέα εκβάλουν διάφοροι ποταμοί όπως ο Σοφαδίτης, ο Καλέτζης, ο Κιτιός, το Κυδωνόρεμα, το Μαυρόρεμα και διάφοροι ακόμα μικροί ποταμοί, ρυάκια και χείμαρροι που σχεδόν όλα στερεύουν το καλοκαίρι. Κοντά στον ποταμό τον Αύγουστο του 50 π.Χ. έγινε η Μάχη των Φαρσάλων ανάμεσα στον Ιούλιο Καίσαρα και τον Πομπήιο. Στις 23 Απριλίου 1897 έγινε πάλι μάχη μεταξύ ελληνικού και τουρκικού στρατού.Ο ποταμός αυτός είναι ξακουστός για τις πλημμύρες του με της μεγαλύτερες των τελευταίων 30 χρόνων να έγιναν τα έτη 1994, 2020, 2023.

## Δείτε επίσης
Με το ίδιο όνομα υπάρχουν οι ποταμοί Ενιπέας Πιερίας και Ενιπέας Ηλείας.  

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Θεσσαλίας
Κατηγορία:Ποταμοί της Στερεάς Ελλάδας
Κατηγορία:Περιφερειακή ενότητα Φθιώτιδας
Κατηγορία:Περιφερειακή ενότητα Καρδίτσας
Κατηγορία:Περιφερειακή ενότητα Τρικάλων
Κατηγορία:Περιφερειακή ενότητα Λάρισας
Ζέπελιν

To όνομα **Ζέπελιν** (εξελληνισμένο από το γερμανικό «Zeppelin», προφέρεται "Τσέπελιν"), συναντάται και ως **Ζέππελιν** μπορεί να αναφέρεται :

*Στο Ζέπελιν (αερόπλοιο), ένα είδος αερόπλοιου
*Στον κόμη Φέρντιναντ Τσέπελιν, κατασκευαστή των ομώνυμων αερόπλοιων
*Στα δύο αερόπλοια Graf Zeppelin (αερόπλοιο)
*Στο Γερμανικό αεροπλανοφόρο Graf Zeppelin (αεροπλανοφόρο)
*Στο ροκ συγκρότημα Led Zeppelin

Κατηγορία:Επώνυμα
Ολλανδικές αποικίες

Οι **ολλανδικές αποικίες** (ολλανδικά: *Nederlandse koloniën*) αποτελούνταν από τα υπερπόντια εδάφη ελεγχόμενα από την Ολλανδία από τον 17ο αιώνα έως τον 20ό αιώνα. Οι Ολλανδοί ακολούθησαν την Πορτογαλία και την Ισπανία στην ίδρυση υπερπόντιας αποικιακής αυτοκρατορίας, βοηθούμενοι από τις ικανότητες τους στην ναυπηγική και το εμπόριο και η έξαρση του εθνικισμού που συνόδευσε τον αγώνα για ανεξαρτησία από την Ισπανία. Ωστόσο, μόνο η Ινδονησία, το Σουρινάμ και οι Ολλανδικές Αντίλλες διατηρήθηκαν έως τον 20ό αιώνα.

## Παραπομπές


Κατηγορία:Ιστορία της Ολλανδίας
Κατηγορία:Πρώην αυτοκρατορίες της Ασίας
Κατηγορία:Πρώην αυτοκρατορίες της Ευρώπης
Κατηγορία:Πρώην αυτοκρατορίες της Αφρικής
Ολλανδια